<classify> SPIKA wa Baraza la Wawakilishi Zanzibar, Zuberi Maulidi amesema atafi kisha kwa Rais John Magufuli madai ya kuwepo kwa sintofahamu, juu ya malipo ya baadhi ya wakulima wa korosho, ambao wamerejeshewa mazao yao baada ya uhakiki.Maulid ambaye pia ni mlezi wa Chama Cha Mapinduzi CCM wa Mikoa ya Lindi na Mtwara, ametoa ahadi hiyo baada ya viongozi wa CCM wa Mkoa wa Mtwara, kudai kuwa baadhi ya wakulima wa korosho, walifanyiwa uhakiki na kupewa stakabadhi ya malipo, lakini baadaye walirejeshewa korosho, bila kupewa taarifa kama watalipwa au la.Viongozi hao wa CCM walisema hayo mkoani hapa hivi karibuni, wakati wa vikao vya ndani na nje vya CCM katika ziara ya mlezi huyo wa chama.Mwenyekiti wa CCM Mkoa wa Mtwara, amesema kuna zaidi ya tani 160 zimerudishwa kwa wakulima katika vyama vya msingi vya Mtungulu na Lengo wilaya ya Newala.Zimerejeshwa kwa madai ya kukosa ubora wakati uhakiki ulishafanyika na wakulima kupewa stakabadhi ya malipo.Maulidi aliwasili wilayani Masasi mkoani hapa na kuanza kukagua shughuli za chama na miradi mbalimbali ya maendeleo.Katika ziara hiyo, viongozi hao wa CCM walimuomba mlezi huyo aingilie kati malipo ya korosho, ambayo yameonekana kuwa na changamoto kwa wakulima wa Mkoa wa Mtwara, hatua iliyomfanya Spika huyo kuahidi kulifikisha kwa Rais Magufuli.Tunafahamu kuwa kero hii ni kubwa hapa Mtwara, suala la korosho ni kila kitu kuanzia siasa, linagusa uchumi na masuala nyeti kama usomeshaji wa watoto, ujenzi wa nyumba bora, uimarishaji wa miundombinu na masuala yote muhimu.Niwaahidi na niwahakikishieni kuwa malalamiko yenu nimeyapata kwa ukamilifu na naahidi kuyafikisha kwa Mwenyekiti wetu wa Taifa Rais Magufuli na naahidi kwamba nikitoka hapa nakwenda kuyafikisha na ninataka nimfikishie kwa mkono wangu na kumhadithia kwa mdomo hali niliyoikuta.Hofu yangu ni nani huyo anayesema mkulima wa korosho arudishiwe bila kumwangalia aliyepokea? Ni nani aliyesababisha korosho iwe chafu ni mkulima au aliyepokea, maana mkulima alikuwa tayari ana stakabadhi ya malipo mkononi, amesisitiza Maulid.Amesema, zao la korosho katika Mikoa ya Mtwara, Lindi na Ruvuma, ndilo linatengeneza siasa na ndiyo uchumi, elimu, matibabu, barabara na kila kitu. Hivyo,Alisema haitakubalika kuona zao hilo linachafua mipango mizuri ya utekelezaji wa Ilani ya CCM katika kuwaletea wananchi maendeleo.  <topic>: KITAIFA 